钦定古今图书集成/明伦汇编/氏族典/第257卷 > 王谧
## 钦定古今图书集成/明伦汇编/氏族典/第257卷 > 王谧

按《晋书王导传》：“导子协无嗣，以弟劭子谧为嗣。谧字
稚远，少有美誉，拜秘书郎，袭父爵，迁秘书丞，历中军
长史、黄门郎、侍中。及桓元举兵，诏谧衔命诣元。元拜
建威将军、吴中内史。未至郡，以为中书令、领军将军、
吏部尚书，迁中书监，加散骑常侍，领司徒兼太保。元
篡，封武昌县开国公。初，刘裕为布衣，众未之识，谧独”
奇贵之。及裕破元谧，以本官加侍中，领扬州刺史、录
尚书事。义熙三年卒，时年四十八。追赠侍中、司徒，谥
曰“文恭。”三子：瓘、球、琇，入宋皆至大官。